Nuwe pogings om Jemen oorlog te beeindig | Die Vryburger
Jemen se Houthi groep het Saterdag sy magte uit drie gebiede in Jemen teruggetrek in ’n poging om hernude onderhandelings moontlik te maak vir die beeïndiging van die jarelange stryd in die land.
’n Woordvoerder van die Verenigde Nasies en ’n woordvoerder van die Houthi groep sê die optrede het ten doel om die weg te baan vir vredesamesprekings.
Die afgelope vier jaar van oorlog het die land se inwoners in ’n haglike toestand gelaat en dringende hulp deur die internasionale noodhulp[ organisasies het voorkom dat die land se inwoners uitgewis word weens ’n tekort aan lewensmiddele.
Verskeie pogings van die Verenigde Nasies om vred te bewerkstellig, het misluk, en waarnemers meen die kanse op sukses met die huidige poging lyk uiters skraal. Gansbaai Courant -Deksels | Xplorio Xplorio
DekselsPublished: 01 May 2014, By: Gansbaai Courant, Category: Gansbaai CommunityWat is dit met deksels? My maandlange gesoek na dekseltjies vir spesifieke bakkies, loop uit op ‘n kwartier-lange redekawel met die verskaffers. Die deksels is in pakkies van vyf en twintig verpak terwyl die houertjies in pakkies van tien kom. Hoe nou gemaak as ek ‘n dekseltjie vir elke houertjie wil hê en die dekseltjies kan nie apart verkoop word nie? Ons hiernatoe en soontoe. Die kassiere, voorraadklerk, rakpakker, bestuurder en ek het elkeen ‘n eiertjie te lê. Ons maal en deel, tel op en trek af, maar die voorraadklerk hou voet by stuk: sy het net kodes op die rekenaar soos wat die verpakkings van hulle verskaffer af kom. Hulle maak glad nie voorsiening vir die verkoop van enkele dekseltjies nie. En ek bly by my storie: wat moet ek dan maak met óf vyf orige dekseltjies, óf vyf orige bakkies